แนวต้านกระจุย
*หลังจาก “โมนิก้า” สแว๊กแก๊กโคตรคูลกับหุ้นไซส์เล็กได้เพียงแค่วันเดียว วานนี้ต้องกลับมาคลุกคลีกับหุ้นไซส์ใหญ่อีกครั้ง (มันก็จะ….หน่อยนะ) เดี๊ยนเลยไม่อยากอารัมภบทอะไรให้มากความ เพราะเป็นเรื่องที่เม้าท์ให้ฟังมาหลายครั้ง พร้อมกับย้ำหัวหมุดเกี่ยวกับมุมมองของฝรั่งหัวทองมองดัชนีมีสิทธิ์ขึ้นไปถึง 1,600 จุด จึงตะลุยซื้อหุ้นแบบไม่กลัวกระเป๋าฉีกไงล่ะค่ะ
8 ธ.ค. 2563

เจาะกระดาน : โมนิก้าและทีมงาน
*หลังจาก “โมนิก้า” สแว๊กแก๊กโคตรคูลกับหุ้นไซส์เล็กได้เพียงแค่วันเดียว วานนี้ต้องกลับมาคลุกคลีกับหุ้นไซส์ใหญ่อีกครั้ง (มันก็จะ….หน่อยนะ) เดี๊ยนเลยไม่อยากอารัมภบทอะไรให้มากความ เพราะเป็นเรื่องที่เม้าท์ให้ฟังมาหลายครั้ง พร้อมกับย้ำหัวหมุดเกี่ยวกับมุมมองของฝรั่งหัวทองมองดัชนีมีสิทธิ์ขึ้นไปถึง 1,600 จุด จึงตะลุยซื้อหุ้นแบบไม่กลัวกระเป๋าฉีกไงล่ะค่ะ
*วันนี้เลยไม่ต้องถามหาเหตุผลที่ดัชนีวิ่งขึ้นมาปิดที่ระดับ 1,478.92 จุด บวกไป 29.09 จุด ด้วยมูลค่าการซื้อขาย 1.23 แสนล้านบาท เพราะสิ่งที่เกิดขึ้นกับตลาดหุ้นไทยวันนี้เป็นเรื่องของฟันด์โฟลว์เป็นหลัก ผสานกับได้แนวความคิดเกี่ยวกับ December Effect เป็นกองหนุน ส่งผลให้บรรยากาศของตลาดหุ้นไทยบรรเจิดอย่าบอกใครเชียว ! ส่วนเรื่องพื้นฐานกลับกลายเป็นเรื่องรองที่ไว้คุยกันทีหลังนะคะ
*สถานการณ์ดังกล่าวทำให้ดัชนีวิ่งทะลุแนวต้าน 1,450 จุดแบบสบายเกือก ซึ่งเป็นอีกหนึ่งฟอร์มการเล่นที่สุดยอดมาก ๆ จนเดี๊ยนไม่สามารถหาคำมาบรรยายได้ละเอียดยิบ จึงอยากให้แฟนคลับประเมินกันเอาเองว่า เม็ดเงินต่างชาติจะไหลกลับเข้าไทยแสนล้านไหม ? เพราะเรื่องนี้จะเป็นกุญแจสำคัญที่ช่วยไขปริศนาเป้าด้านบนที่พูดกันปากต่อปากนะจะบอกให้
*เหมือนเรื่องที่เกิดขึ้นกับหุ้น DELTA ในช่วงที่ผ่านมาเด๊ะ ๆ เพราะเรื่องที่แมงลือเม้าท์สนั่นหวั่นไหว ล้วนพุ่งเป้าไปที่กองทุนไต้หวันลุยซื้อหุ้นไม่อั้น จนทำให้ขาใหญ่ไม่กลัวเล่นตามกระแส และทำให้ตัวเองตกขบวนรถด่วนครั้งแล้วครั้งเล่า “โมนิก้า” จึงไม่ขอแสดงความคิดเห็นอะไรมากไปกว่านี้ เพราะการที่หุ้นขึ้นมาปิดที่ 327 บาท บวกไป 70 บาท หรือขึ้นไป 27.25% ด้วยมูลค่าการซื้อขาย 3.72 พันล้านบาท มันเป็นภาพที่ชัดเจนสุดแล้วว่า มาจริง !..เจ้าค่ะ
*ส่วนรายที่การันตีว่า ฝรั่งลุยเก็บหุ้นของจริง “โมนิก้า” ขอแนะนำให้ดูรูปแบบการวิ่งขึ้นของแบงก์สีเขียว KBANK ไว้ให้ดี เพราะการทะยานขึ้นมาปิดที่ระดับ 123 บาท บวกไป 6.50 บาท หรือขึ้นไป 5.60% ด้วยมูลค่าการซื้อขาย 8.20 พันล้านบาทแบบชิว ๆ  มันหมายถึงเที่ยวนี้ไม่ได้มาเล่น ๆ อย่างแน่นอน และมีโอกาสวิ่งกลับขึ้นไปหาบุ๊กแวลูบริเวณ  170 บาทค่อนข้างสูงนะจ๊ะ
*ขนาดหุ้นอย่างลูกอ๊อด AOT โดนพิษโควิด-19 เล่นงานสะบักสะบอม จนหลายคนมองว่า คงมาได้แค่นี้ ! พอเอาเข้าจริงก็ติดสอยห้อยตามกับเขาด้วย วานนี้ถึงเห็นหุ้นขึ้นมายืนปิดที่ 67.50 บาท บวกไป 1.25 บาท หรือขึ้นไป 1.90% ด้วยมูลค่าการซื้อขาย 3.42 พันล้านบาทแบบไม่น่าเชื่อ ! ส่วนจะไปไกลเกินกว่าระดับ 69 บาทหรือเปล่า ? อันนี้คงต้องติดตามดูกันเอาเอง เพราะเที่ยวก่อนก็แป้กแถวนี้นะนายจ๋า !
*ในเมื่อเล่นบนความเชื่อที่ว่า ทุกอย่างกำลังจะดีขึ้นในไม่ช้า MINT จึงกลายเป็นหุ้นอีกหนึ่งตัวที่กองทุนไล่ราคาแบบบ้าระห่ำ จนหุ้นขึ้นมาปิดที่ 28 บาท บวกไป 1.75 บาท หรือขึ้นไป 6.70% ด้วยมูลค่าการซื้อขาย 1.39 พันล้านบาท พร้อมกับทำราคาสูงสุดในรอบ 8 เดือน “โมนิก้า” มองเป็นความท้าทายสำหรับนักเล่น “มือเก๋า” และ “มือใหม่” เพราะเกมนี้เขาเกทับกันด้วยเงินบนหน้าตักใครเยอะกว่ากันนะซี
*เม้าท์ถึงตรงนี้ขึ้นมาทั้งที “โมนิก้า” ก็อยากเอ่ยถึงหุ้นบันเทิงเริงร่าอย่าง WORK ขึ้นมาทันที เพราะการวิ่งขึ้นมาปิดที่ 17.20 บาท บวกไป 2.30 บาท หรือขึ้นไป 15.45% ด้วยมูลค่าการซื้อขาย 392 ล้านบาท ซึ่งเป็นราคาสูงสุดในรอบ 1 ปี 1 เดือน ท่ามกลางความหวังผลงานจะดีขึ้นตามคาดการณ์ แต่หารู้หรือไม่ว่า วันนี้หุ้นเทรดบนค่า P/E 70 เท่าไปแล้วนะคุณพี่ !..เดี๊ยนเลยไม่แน่ใจ หุ้นจะไปต่อสวย ๆ เหมือนวานนี้ซิค่ะ
*ส่วนรายที่สวยงามตามท้องเรื่องจริง ๆ “โมนิก้า” ขอยกตำแหน่งดังกล่าวให้ SUPER เพราะกลายเป็นขวัญใจหุ้นต่ำบาทอย่างเต็มตัว เดี๊ยนเลยไม่แปลกใจที่วานนี้หุ้นขึ้นมายืนปิด 0.99 บาท บวกไป 0.08 บาท หรือขึ้นไป 8.80% ด้วยมูลค่าการซื้อขาย 1.39 พันล้านบาท เพราะเมื่อเหลือบดูการบุ๊กรายได้ไฟฟ้าเข้ามาเพิ่มอีก 550 เมกะวัตต์ ย่อมหมายถึงโอกาสในการทำกำไรเพิ่มขึ้นตามไปด้วย จึงกลายเป็นหุ้นที่น่าจับตาเหลือเกินเจ้าค่ะ